[image: image1.jpg]4 Verbatim.





Tlačová správa
Nový prémiový disk od Verbatimu
2,5“ HDD s kapacitou 250GB v špeciálnej Premium Black Edition
Bratislava, 22. júla 2008 – Verbatim, ktorý len nedávno uviedol na trh nový 2,5“ pevný disk s kapacitou 500 GB, prináša ďalšiu zaujímavú novinku, a to 150 gramový externý pevný disk s 250GB úložným priestorom v špeciálnej Premium Black Edition. Disk je na trhu za cenu 2876 Sk.
2,5“ externý pevný disk s kapacitou 250 GB s čiernym ochranným gumovým poťahom a v ultraľahkom puzdre je s rozmermi iba 8,45 x 13,45 x 1,6 cm dostatočne malý na to, aby sa pohodlne vošiel do dlane.
„Sme si vedomí toho, že zákazníci očakávajú od svojho disku nielen kapacitu a spoľahlivosť, ale chcú tiež, aby dobre vyzeral. Náš nový 2,5“ disk s kapacitou 250 GB v kompletne čiernom vyhotovení spĺňa všetky tieto požiadavky,“ vysvetľuje Kai Miroschnik, Business Unit Manager Multi Media & Peripherals, Verbatim EUMEA. „Tento pevný disk je natoľko malý, že je mimoriadne ľahko prenosný. Zaberie tak málo priestoru, že žiadny iný disk nemôže byť mobilnejší, než je tento,“ dodáva Miroschnik.
Nový externý disk umožňuje každému používateľovi PC rýchle a jednoduché ukladanie veľkého množstva dát. Pri rýchlosti otáčania 5400 rpm sú dáta prostredníctvom USB portu prenášané rýchlosťou až 480 Mbit/s. Napájanie disku zaisťuje taktiež USB port, takže nie je potrebný žiadny samostatný napájací kábel. Na komfortné zálohovanie potom poslúži softvér Nero BackItUp 2 Essentials.
2,5“ pevný disk s kapacitou 250 GB v atraktívnej Premium Black Edition od spoločnosti Verbatim je teraz na trhu za 2876 Sk.

O spoločnosti Verbatim

Od roku 1969 udáva Verbatim smer vývoja technológií na uchovávanie dát – od diskiet a magneticko-optických médií, CD a DVD formátov až po najnovšie HD médiá Blu-ray. Okrem toho ponúka Verbatim kvalitné produkty na poli prenosných USB kľúčeniek, pamäťových „flash“ kariet a externých pevných diskov, a rovnako tak i široké spektrum počítačového príslušenstva. Verbatim je dcérskou spoločnosťou Mitsubishi Chemical Group a ťaží z vynikajúceho výskumného a vývojového oddelenia. Vďaka tomu hrá Verbatim kľúčovú úlohu pri utváraní trhu s pamäťovými médiami. Veľmi prísne kontroly kvality počas výroby zaisťujú vysokú kvalitu produktov spoločnosti Verbatim, ktoré víťazia v mnohých medzinárodných porovnávacích testoch. Spoločnosť je európskym lídrom v oblasti optických dátových nosičov. Viac informácií nájdete na adrese: www.verbatim-europe.com

